**MINISTERSTVO ZDRAVOTNÍCTVA SLOVENSKEJ REPUBLIKY**

Úrad pre riadenie podriadených organizácií

Limbová 2, 837 52 Bratislava

|  |
| --- |
| ZÁPIS ZO STRETNUTIA |
| **Téma** **stretnutia:** | Prípravná trhová konzultácia k vypracovaniu štúdie uskutočniteľnosti k projektu „Implementácia a integrácia podporného informačného systému (IS RPO) “ |
| **Agenda** | **Predstavenie projektu/ štúdie uskutočniteľnosti** |
| **Dátum****konania:** | 26.4.2019 | **Miesto konania:** | miestnosť č. 448, Ministerstvo zdravotníctva SR |
| **Čas (od – do):** | 10:00 – 11:20 | **Zvolávateľ:** | Ministerstvo zdravotníctva SR |
|  |  |  |  |
|  | **NESS** | **Iné zainteresované strany** |
| **Účastníci:** | Martin RetMilan Slanina | Norbert Molnár - MZ SRMartin Hromádka - MZ SRMichal Černý - Arthur D. Little |
| **Podklady:** |  |
| **Zápis vyhotovil:** | Petra Fülöpová | **Zápis verifikoval:** | Tím ÚRPO |

1. **Agenda**

|  |  |
| --- | --- |
| Agenda | Prerokované |
| Informácie k priebehu PTK | Áno |
| Registrácia | Áno |
| Predstavenie ŠÚ | Áno |
| Otázky pre PTK a prihlásenie participantov | Áno |
| Diskusia | Áno |

1. **Záznam zo stretnutia**

|  |  |
| --- | --- |
| Oblasť agendy | Záznam |
| Informácie k priebehu PTK | Verejný obstarávateľ vzhľadom na zložitosť a rozmanitosť predmetu tejto zákazky a na náročnosť prípravy celého procesu verejného obstarávania v súlade so zákonom č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“), uskutočnil dňa 26. 04. 2019 prípravné trhové konzultácie s prihlásenými dodávateľmi na základe zverejneného oznamu na webovom sídle MZ SR zo dňa 17.4.2019. Názov predmetu zákazky: „Implementácia a integrácia podporného informačného systému (IS ÚRPO)“ Verejný obstarávateľ uverejnil Oznámenie o začatí prípravných trhových konzultácií k uvedenému predmetu zákazky na svojom webovom sídle <https://www.health.gov.sk/Clanok?pripravna-trhova-konzultacia-integracia-info-systemu> čím zároveň bolo umožnené, aby sa týchto konzultácií mohli zúčastniť aj iní potenciálni dodávatelia. Účelom uskutočnenia prípravných trhových konzultácií je oslovenie hospodárskych subjektov, ktoré sa zaoberajú s predmetom štúdie. Zapojený subjekt sa zapája do PTK prostredníctvom vypracovania návrhu riešenia a odpovedí na otázky spracovateľa štúdie. Prípravná trhová konzultácia bude z pohľadu spracovateľa realizovaná v 5 krokoch:1. Oslovenie trhu
2. Zozbieranie navrhovaných riešení a odpovedí na otázky
3. Uskutočnenie workshopu, na ktorý budú pozvaní všetci účastníci PTK, ktorí predložili v PTK návrh
4. Zhodnotenie návrhov
5. Prenos záverov do štúdie uskutočniteľnosti.

Účasťou na prípravných trhových konzultáciách hospodárske subjekty získali možnosť prezentovať svoje návrhy, poznatky na predmet zákazky so zameraním na zdôraznenie správnosti parametrov, ktoré boli stanovené MZ SR. Cieľom MZ SR nie je nákup iba najlacnejších služieb, ale naplnenie princípu získania najlepšej kvality za vynaložené verejné finančné prostriedky. MZ SR vyhodnotí získané informácie a poznatky z prípravných trhových konzultácií, ktoré majú hospodárske subjekty a účastníci prípravných trhových konzultácií umožnené písomne predložiť do 2.5.2019 mailom na norbert.molnar@health.gov.sk a Petra.Fulopova@health.gov.sk |
| Harmonogram PTK | 1. Oslovenie trhu – 17.4.2019
2. Zozbieranie navrhovaných riešení a odpovedí na otázky – 2.5.2019
3. Uskutočnenie workshopu, na ktorý budú pozvaní všetci účastníci PTK, ktorí predložili v PTK návrh – 3.5.2019
4. Zhodnotenie návrhov – 3.5.2019
5. Prenos záverov do štúdie uskutočniteľnosti. - 12.5.2019
 |
| Registrácia | Účastníci stretnutia podpísali prezenčnú listinu a predstavili sa.1. Účastníci potvrdili prístupy do MetaIS
 |
| Predstavenie ŠÚ | Zástupca MZ SR a Arthur D. Little predstavil cieľ stretnutia a štúdie uskutočniteľnosti podľa pripravenej prezentácie. Informoval účastníkov, že v prípade záujmu zapojenia sa do PTK v roli participanta je potrebné sa prihlásiť do určeného termínu (2.5.2019) na predloženie.Niektoré kapitoly ŠÚ nie sú ešte vyplnené, práve na základe PTK a zodpovedanie pripravených otázok budú doplnené.Na základe predloženia zodpovedaných otázok budú zorganizované 1 samostatný workshop, z ktorého budú vyhotovené zápisnice. Po vyhodnotení všetkých návrhov zainteresovaných subjektov spracovateľ štúdie zapracuje závery z PTK – záver bude sprístupnený participantom. Tiež kompletná dokumentácia z priebehu PTK bude zverejnená na webe MZ SR.Zástupca MZ SR predstavil otázky predmetné pre PTK, následne predstavil rámcový rozsah, ciele, harmonogram a východiská pripravovaného národného projektu „Implementácia a integrácia podporného informačného systému (IS RPO)“. Uvedené otázky sú súčasťou podkladov odovzdaných účastníkom úvodného stretnutia k PTK. Cieľom projektu je zefektívnenie hospodárenia, zlepšovanie výkonnosti a zvýšenie kvality služieb šesťdesiatich troch poskytovateľov zdravotnej starostlivosti pod správou MZ SR. Národný projekt „Transformácia vnútorných procesov a zefektívnenie správy podriadených organizácii Ministerstva zdravotníctva SR“ sa o tento cieľ snaží prostredníctvom zvyšovania transparentnosti a efektívnosti kľúčových procesov riadenia ako dlhodobé rozpočtovanie a plánovanie, centrálny nákup, riadenie ľudských zdrojov, controlling či riadenie aktív. Výsledkom bude zvýšená prevádzková a nákladová efektivita a zlepšenie celkovej kvality a dostupnosti poskytovanej zdravotnej starostlivosti. Ministerstvo zdravotníctva Slovenskej republiky si za vykonávateľa tohto cieľa zvolilo Úrad pre riadenie podriadených organizácií (ďalej „ÚRPO“), ktorý od roku 2016 analyzuje dostupné dáta z jednotlivých zdrojov rezortu. Ľahko dostupné, aktuálne, úplné a presné dáta umožňujú robiť v rámci zdravotnej starostlivosti lepšie rozhodnutia, a tiež umožňujú zefektívňovať administratívu v zdravotníctve, čo odbremení poskytovateľov zdravotnej starostlivosti, ktorí tak môžu venovať viac času samotnej starostlivosti o pacientov. Zámerom je zlepšiť prístup k informáciám a celkovú dostupnosť analytických dát produkovaných nemocničnými informačnými systémami a vybudovať informačný systém pre podporu manažérskeho rozhodovania spolu s platformou, na ktorej v budúcnosti vznikne centrálna servisná organizácia poskytujúca služby podriadeným poskytovateľom zdravotnej starostlivosti. Hlavnou motiváciou pre vypracovanie štúdie je plnenie stanovených cieľov, a to efektívne fungovanie procesov, vyrovnané hospodárstvo a spokojnosť pacientov.Zástupca ADL predstavil maximalistický variant cieľového stavu architektúry rezortu zdravotníctva zohľadnené v ŠÚ, primárne technologickú architektúru.  |
| Otázky pre PTK a prihlásenie participantov | Prihlásenie sa a vypracovanie jednotlivých otázok je možné do 2.5.2019.* Navrhnite katalóg architektúru IS RPO
 |
| Diskusia | V rámci diskusie boli zo strany NESS položené nasledovné otázky* Akým spôsobom sa má využívať cloudové riešenie?
* Do akej miery je tento projekt previazaný s ostatnými projektami na rezorte zdravotníctva?
* Ako je konsolidovaná údajová základňa?
* Aká je ekonomická previazanosť na projekt CES?
* Viete predložiť zoznam používaných softvérov u poskytovateľov zdravotnej starostlivosti (PZS) z dôvodov potrebných integračných rozhraní ?
* Má tento projekt ambíciu riešiť sieťovú infraštruktúru u PZS?
 |

1. **Podklady**

V rámci PTK bol dodávateľom predložený súbor dokumentov, ktoré slúžia ako podklad a technická špecifikácia pre návrh odpovedí a riešení.

Sprístupnená dokumentácia:

|  |  |
| --- | --- |
| ID | Názov súboru |
| 1 | Prezentácia projektu |
| 2 | Štúdia uskutočniteľnosti: Implementácia a integrácia podporného informačného systému (IS ÚRPO) (vrátane CBA) |
| 3 | Výstupy konzultácií s PZS  |
| 4 | Zoznam používaných ekonomických SW a NIS u jednotlivých PZS  |
| 5 | Diagramy navrhovanej architektúry riešenia |

1. **Použité skratky**

|  |  |
| --- | --- |
| Skratka | Vysvetlenie |
| PTK | Prípravné trhové konzultácie |
| CBA | Analýza nákladov a prínosov (cost business analysis) |
| IS VS | Informačné systémy verejnej správy |
| ŠÚ | Štúdia uskutočniteľnosti |
| NKIVS | Národná koncepcia informatizácie verejnej správy |
| PaaS | Platforma ako služba (Platform as a Service) |
| SaaS | Software ako služba (Software as a Service) |
| IaaS | Infraštruktúra ako služba (Infrastructure as a service) |
| NIS | Nemocničný informačný systém |
| PZS | Poskytovateľ zdravotnej starostlivosti |